钦定古今图书集成/明伦汇编/氏族典/第267卷 > 王杲
## 钦定古今图书集成/明伦汇编/氏族典/第267卷 > 王杲

按《宋史王杲传》：“杲，齐州人。周显德中，应募为卒，从世
宗收三关，隶先锋。宋初，征泽潞，平扬州，杲应选从行。
既获战功，乃拔迁散指挥使。雍熙中，为龙卫右第二
军都虞候。契丹入寇，隶大将郭守文捍城，杲守北关。
寇退，命督饷，遇贼河上，即按兵拒之，杀贼，夺所乘马。
守文上闻，得召见问状，补部军头，领勤州刺史。至道”
初，迁灵州副部署。咸平五年卒。